Tamdua består i dag i kraft av bydue, brevdue og mer enn 400 ulike dueraser på verdensbasis. I så måte regnes norsk tomler som Norges nasjonalrase. Bydua er en forvillet form av tamdua, mens brevdua kan hevdes å være en dueform som i dag primært avles for konkurranser i hurtigflyging, men ble tidligere helst avlet for sine egenskaper som budbringere. De mer enn 400 duerasene avles helst for sitt eksteriør og konkurrerer om å være flottest og mest typeriktig på dueutstillinger, på linje med hunder på hundeutstillinger og katter på katteutstillinger.